**ZMLUVA O DIELO**

/REKONŠTRUKCIA OBJEKTU - ii. pSYCHTRICKÁ KLINIKA szu banská bystrica/

*uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „****Obchodný zákonník****“), zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „****ZoVO****“) a zákona č. 185/2015 Z. z. Autorský zákon v znení neskorších predpisov (ďalej len „****zmluva****”)*

**Zmluvné strany:**

**Objednávateľ: Fakultná nemocnica s poliklinikou F. D. Roosevelta Banská Bystrica**

Sídlo: Nám. L. Svobodu č. 1, 975 17 Banská Bystrica

Štatutárny orgán : Ing. Miriam Lapuníková, MBA, riaditeľka

IČO: 00 165 549

DIČ: 202 1095 670

IČ DPH: SK 202 1095 670

Bank. spojenie: Štátna pokladnica

IBAN: SK35 8180 0000 0070 0027 8282

zriadená: Zriaďovacou listinou Ministerstva zdravotníctva SR č. 1842/90-A/II-1 z 18.12.1990 v znení neskorších zmien

(ďalej len ako „**objednávateľ**“)

a

**Zhotoviteľ:**

Sídlo:

Štatutárny orgán :

IČO:

DIČ:

IČ DPH:

Bank. spojenie:

IBAN:

zapísaný v:

telefón:

e-mail:

(ďalej len ako „**zhotoviteľ**“)

( objednávateľ spolu so zhotoviteľom ďalej len ako „**zmluvné strany**“)

**Článok I.**

**Úvodné ustanovenia**

* 1. Táto zmluva sa uzatvára ako výsledok verejného obstarávania v súlade so ZoVO. Objednávateľ na obstaranie predmetu tejto zmluvy použil postup verejného obstarávania – nadlimitná zákazka zverejnená vo vestníku EU pod číslom ................... a vo vestníku SR č. ....../2024, zo dňa .............. /doplní zhotoviteľ/.
  2. Zhotoviteľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.

**Článok II.**

**Predmet zmluvy**

1. Na základe tejto zmluvy sa zhotoviteľ zaväzuje vykonať a dodať pre objednávateľa Dielo, ktorým je realizácia **rekonštrukcie objektu - II. Psychiatrickej kliniky SZU Banská Bystrica** (ďalej len „Dielo“) spôsobom a za podmienok dohodnutých v tejto zmluve ( ďalej spoločne len „predmet plnenia“).
2. Objednávateľ sa zaväzuje predmet plnenia dodaný v súlade s dojednanými zmluvnými podmienkami prevziať a zaplatiť zaň dohodnutú odplatu.

**Spôsob a miesto plnenia**

* 1. Na základe tejto zmluvy sa zhotoviteľ zaväzuje realizovať predmet plnenia za podmienok stanovených:

1. touto zmluvou**,**
2. všeobecne záväznými právnymi predpismi a príslušnými STN a EN normami a ako aj ďalšími technickými požiadavkami na výstavbu,
3. s ohľadom na aktuálnu metodickú príručku pre Plán obnovy (budovy v pláne obnovy a odoslnosti),
4. cenovou kalkuláciou - rozpočtom z cenovej ponuky, ktorá tvorí Prílohu č. 2 tejto zmluvy,
5. v špecifikácii predmetu zmluvy, ktorý tvorí Prílohu č. 3 tejto zmluvy,
6. požiadavkami objednávateľa písomne zadanými zhotoviteľovi, ktoré sa neodchyľujú od podmienok stanovených v tejto zmluve,
7. v súlade s projektovou dokumentáciou, ktorá tvorí súčasť opisu predmetu zákazky tejto zmluvy,
8. v súlade s príslušnými rozhodnutiami alebo stanoviskami dotknutých orgánov a inštitúcií, stanoviskom oprávnenej právnickej osoby v zmysle § 18 ods. 5 zákona 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, pokiaľ majú priamy alebo nepriamy vplyv, resp. dopad na zhotovenie Diela a s právoplatným územným rozhodnutím o umiestnení predmetnej stavby a právoplatným stavebným povolením a v súlade s podmienkami stavebného úradu v rámci čiastkových kolaudačných konaní ako aj kolaudačného konania stavby ako celku.
   1. Zhotoviteľ:
9. bude akceptovať zmeny v projektovej dokumentácii, ktoré vyplynú z požiadaviek stavebných úradov, dotknutých orgánov, oprávnenej právnickej osoby v zmysle § 18 ods. 5 zákona 124/2006 Z. z. príp. účastníkov konania) stavebného konania, čiastkového kolaudačného konania a kolaudačného konania,
10. bude akceptovať spresňujúcu dokumentáciu pre realizáciu stavby ozrejmujúcu konštrukčné, stavebné a technické riešenia častí diela,
11. vykoná Dielo a celý predmet plnenia na svoje náklady, vo vlastnom mene, na svoje nebezpečenstvo v dojednanom čase a podľa podmienok dohodnutých v tejto zmluve,
12. je povinný zhotovené Dielo odovzdať objednávateľovi riadne, včas, bez vád a nedorobkov, v zodpovedajúcej kvalite,
13. zabezpečí na vlastné náklady prevádzkové, mzdové, sociálne a výrobné podmienky na plnenie Diela, pričom náklady na ich zabezpečenie, prevádzku a údržbu, sú zahrnuté v cene Diela,
14. bude zodpovedný za ochranu a bezpečnosť pri práci pri vykonávaní Diela.
    1. Pri realizácii Diela sa zhotoviteľ zaväzuje dodržiavať všeobecne záväzné právne predpisy vzťahujúce sa na Dielo, technické normy (STN, EN), podmienky tejto zmluvy a bude sa riadiť východiskovými podkladmi objednávateľa, zápismi a dohodami oprávnených zástupcov zmluvných strán a uskutočňovať stavbu v súlade s rozhodnutiami a vyjadreniami stavebných úradov a dotknutých orgánov.
    2. Zhotoviteľ má právo vykonávať všetky práce spôsobom, ktorý považuje za najvýhodnejší k riadnemu zhotoveniu Diela pri rešpektovaní účelu podľa tejto zmluvy, zmluvných termínov, harmonogramu a koordinácii prác so svojimi prípadnými subdodávateľmi. Pri zabezpečovaní postupu prác je zhotoviteľ povinný dbať na oprávnené záujmy objednávateľa a postupovať s odbornou starostlivosťou.
    3. Zhotoviteľ je povinný viesť stavebný denník. Stavebný dozor môže vykonávať záznamy do stavebného denníka. V prípade, že niektorá zo zmluvných strán zapíše určitú skutočnosť do stavebného denníka a druhá zmluvná strana s obsahom zápisu nebude súhlasiť, je povinná vyjadriť to formou písomného záznamu do stavebného denníka s uvedením dôvodov, pre ktoré s pôvodným zápisom nesúhlasí. Pokiaľ sa druhá zmluvná strana v stanovenej lehote k zápisu nevyjadrí, považuje sa to za jej súhlas.
    4. Zmluvné strany sa dohodli na kontrolných dňoch minimálne 1 krát do týždňa. Zhotoviteľ je povinný vyzvať objednávateľa na kontrolu tej časti diela, ktorá bude ďalšími prácami zakrytá. Výsledok kontroly, prípadné vady/nedorobky a termíny na ich odstránenie sa zapíšu do stavebného denníka.
    5. Všetky materiály a dodávky potrebné k zhotoveniu Diela zabezpečuje zhotoviteľ na vlastné náklady tak, aby zodpovedali požiadavkám objednávateľa, platným technickým normám, technickým požiadavkám na stavebné výrobky, zmluvným podmienkam a súčasne boli schválené pre použitie v SR príslušnými dokladmi.
    6. Zhotoviteľ nie je oprávnený realizovať naviac práce, ktoré nie sú predmetom tejto zmluvy, bez predchádzajúceho písomného súhlasu objednávateľa. V prípade, ak dodanie naviac prác je nevyhnutné pre dokončenie Diela, cena týchto naviac prác sa považuje za zahrnutú v cene Diela a v prípade, ak tieto naviac práce mal a mohol zhotoviteľ vzhľadom na svoju odbornú spôsobilosť predpokladať už pri podpise tejto zmluvy.
    7. Práce, ktoré zhotoviteľ vykoná bez príkazu objednávateľa alebo odlišne od dohodnutého rozsahu, nebudú uhradené. Na požiadanie je ich zhotoviteľ povinný odstrániť v dohodnutej lehote alebo po tejto lehote môžu byť odstránené objednávateľom na náklady zhotoviteľa.
    8. Zhotoviteľ potvrdzuje, že sa v plnom rozsahu oboznámil s rozsahom a povahou Diela, sú mu známe technické, kvalitatívne a iné podmienky potrebné k realizácii Diela a disponuje takými kapacitami a odbornými znalosťami, ktoré sú na kvalitné zhotovenie Diela potrebné.
    9. Zhotoviteľ sa zaväzuje v súlade s § 2 ods.5 písm. q) ZoVO dodržať v rámci plnenia predmetu tejto zmluvy environmentálne hľadisko.
    10. Zhotoviteľ je povinný dodržiavať pracovnoprávne predpisy, najmä v oblasti požiadaviek na minimálnu mzdu v zmysle zákona č. 311/2001 Z. z .Zákonník práce, zákona č. 663/2007 Z. z. o minimálnej mzde v znení neskorších predpisov, Nariadenie vlády Slovenskej republiky č. 324/2019 Z. z., ktorým sa ustanovuje suma minimálnej mzdy na rok 2023 a predpisy v oblasti ochrany zdravia pri práci v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
    11. Zhotoviteľ je povinný vypracovať konštrukčnú, výrobnú dodávateľskú dokumentáciu a nevyhnutnú dokumentáciu detailov a častí stavby na vlastné náklady, konzultovať túto dokumentáciu so zodpovedným projektantom a zástupcami Objednávateľa a predložiť im túto dokumentáciu na odsúhlasenie pred uskutočnením predmetných prác a dodávok.
    12. Zhotoviteľ je povinný pred začatím prác na stavenisku pripraviť a predložiť objednávateľovi plán nakladania s odpadmi, v ktorom budú uvedené možnosti na predchádzanie vzniku odpadu a zriadenia systémov separovaného zberu materiálov na stavenisku z dôvodu opätovného použitia, recyklácie a iných foriem zhodnocovania podľa požiadaviek špecifikovaných v súťažných podkladoch.
    13. Zhotoviteľ je povinný na mieste montáže udržiavať poriadok a čistotu. Je povinný odstraňovať odpady a nečistoty vzniknuté z jeho práce a odstraňovať nečistoty z prístupových komunikácií spôsobené jeho činnosťou pravidelne, v zmysle vyjadrení príslušných dotknutých orgánov štátnej správy, a to na svoje náklady. Zhotoviteľ zodpovedá za zabezpečenie bezpečnosti a ochrany zdravia pri práci a požiarnej ochrany svojich zamestnancov, subdodávateľov, ich zamestnancov, ako aj ďalších osôb, ktoré sa zdržujú oprávnene na mieste montáže za účelom realizácie Diela.
    14. Zhotoviteľ po vykonaní Diela zabezpečí odstránenie objektov a zariadení, ktoré sa nachádzajú na mieste montáže, zabezpečí ich likvidáciu a vypratanie do času odovzdania a prevzatia Diela v zmysle zákona o odpadoch vrátane poplatkov. Objednávateľ vyhradí zhotoviteľovi miesto pre dočasnú staveniskovú skládku odstráneného materiálu. Zhotoviteľ je povinný predložiť v rámci preberacieho konania doklad o uskladnení resp. likvidácii odpadov.
    15. Zhotoviteľ sa zaväzuje, že všetky ním dodané zariadenia budú homologované a akceptované na podmienky a normy platné v SR. Zhotoviteľ je zodpovedný za zaistenie všetkých povolení, stanovísk, súhlasov alebo iných oprávnení, ktoré sa môžu vyžadovať k prevádzkovaniu jeho podnikania a/alebo plneniu predmetu tejto zmluvy v Slovenskej republike. Zhotoviteľ je takisto zodpovedný za zabezpečenie akýchkoľvek nevyhnutných povolení, súhlasov, stanovísk alebo iných oprávnení, ktoré sa môžu vyžadovať v súvislosti s dovozom, vývozom alebo colným odbavením akýchkoľvek vecí a materiálov, ktoré môžu slúžiť na to, aby zhotoviteľ mohol realizovať Dielo v súlade s touto zmluvou, a ďalej za všetky náklady a výdaje s tým spojené.
    16. Objednávateľ a zhotoviteľ sa dohodnú na odberových miestach elektrickej energie a vody a dohodnú spôsob merania a účtovania odberov zhotoviteľa a na spôsobe pripojenia na odberné miesta.
    17. Zhotoviteľ nie je oprávnený začať s vykonávaním Diela skôr než sa zmluvné strany dohodnú na spôsobe merania a účtovania odberov energií zhotoviteľoma na spôsobe pripojenia na odberné miesta. V prípade ak bude mať dohoda na spôsobe merania a účtovania odberov vplyv na začiatok plnenia z dôvodov na strane objednávateľa, predĺži sa lehota na odovzdanie Diela o túto lehotu. V takom prípade je zhotoviteľ povinný bezodkladne ako sa o tejto skutočnosti dozvie predložiť objednávateľovi aktualizovaný harmonogram prác.
    18. Pri vykonaní Diela je zhotoviteľ povinný prihliadať na zdravotnícky charakter prevádzky objednávateľa a rešpektovať najmä jeho požiadavky na časové vymedzenie určitých druhov prác a pohybu osôb v budovách a areáli nemocnice. Rekonštrukcia sa bude realizovať za plnej prevádzky zariadenia.
    19. Zhotoviteľ zabezpečí spracovanie výsledného operátu merania a zobrazenia predmetov skutočného vyhotovenia stavby, pri podzemných sieťach technického vybavenia ešte pred zakrytím (porealizačné zameranie), dokumentáciu skutočného realizovania stavby a výkresy s vyznačenými zmenami ku ktorým došlo počas uskutočňovania stavby. Uvedená dokumentácia bude dodaná v digitálnej a tlačenej forme.
    20. Zhotoviteľ k čiastkovým a k finálnemu odovzdaniu Diela odovzdá kópie listov zo stavebného denníka a čestné vyhlásenie zhotoviteľa, že dielo je zhotovené podľa všeobecne záväzných predpisov a noriem, podľa realizačného projektu a jeho odsúhlasených zmien.
    21. Súčasťou čiaskových odovzdaní a prevzatí a finálneho odovzdania a prevzatia Diela bude aj vykonanie záverečných skúšok funkčnosti Diela. Vo finálnom preberacom protokole budú popísané výsledky týchto skúšok a budú k nemu priložené doklady a atesty od zabudovaných materiálov, technologických zariadení, certifikáty výrobkov, doklady o vytýčení priestorovej polohy stavby a doklady o predpísaných skúškach a revíziíktoré sa vzťahujú na predmetné práce a dodávky podľa právnych predpisov a noriem.
    22. Zhotoviteľ zabezpečí vyššie uvedené doklady pre potreby čiastkovej kolaudácie a celkovej kolaudácie v 3 vyhotoveniach a poskytne objednávateľovi súčinnosť pri týchto konaniach.
    23. Na vyzvanie objednávateľa sa zástupca zhotoviteľa zúčastní čiastkových kolaudačných konaní a celkového kolaudačného konania o povolení užívania stavby a poskytne súčinnosť pri ústnom pojednávaní a miestnom zisťovaní pred stavebným úradom a dotknutými orgánmi.
    24. Zhotoviteľ poskytne sprievodné služby týkajúce sa predmetu zákazky (napr. inštalácia, zaškolenie obsluhy, uvedenie do prevádzky a pod.) v zmysle schválenej projektovej dokumentácie, ku všetkých inštalovaným zariadeniam, ktoré si vyžadujú obsluhu alebo nastavenie a súčasne objednávateľovi odovzdá príručky alebo manuály s návodom na obsluhu v slovenskom jazyku.

**Článok IV.**

**Uplatnenie opcie na časť Diela vzduchotechnika – klimatizácia**

1. Objednávateľ je oprávnený uplatniť si opciu u zhotoviteľa v rozsahu výkazu výmer stavebného objektu SO01j2 - Rekonštrukcia objektu II. Psychiatrickej kliniky - Vzduchotechnika – klimatizácia, podľa projektovej dokumentácie, ktorá tvorí prílohu č. 4 tejto zmluvy – v celom rozsahu alebo časti, a to za rovnakých podmienok, ako je uvedené v tejto zmluve.
2. Objednávateľ je oprávnený uplatniť opciu najneskôr do 12 mesiacov od doručenia preberacieho protokolu k Dielu, pričom lehota začína plynúť prvým dňom kalendárneho mesiaca nasledujúcim po kalendárnom mesiaci po doručení preberacieho protokolu k Dielu.
3. Uplatnenie opcie sa bude realizovať na základe písomného oznámenia objednávateľa doručeného zhotoviteľovi formou výzvy na uzatvorenie dodatku k tejto zmluve a to v súlade s § 18 ZoVO.
4. Zhotoviteľ je povinný najneskôr v lehote 30 kalendárnych dní od doručenia oznámenia o uplatnení opcie doručiť objednávateľovi podpísaný dodatok k tejto zmluve podľa predchádzajúceho bodu, súčasťou ktorého bude aj písomné oznámenie, v ktorom zhotoviteľ potvrdí, bezvýhradne, uplatnenie práva opcie (ďalej len „akceptačné oznámenie“).
5. Bez ohľadu na skutočnosť, či zhotoviteľ doručí alebo nedoručí objednávateľovi akceptačné oznámenie, vzniká zmluvným stranám povinnosť pokračovať v plnení tejto zmluvy.
6. Zhotoviteľovi vznikne povinnosť dodať objednávateľovi predmet opcie v termíne do 6 mesiacov od nadobudnutia účinnosti dodatku k tejto zmluve uzatvoreného podľa predchádzajúcich bodov tohto článku zmluvy. Pre vylúčenie pochybností platí, že v prípade uplatnenia práva opcie platia ustanovenia tejto zmluvy primerane bezo zmeny.
7. Zhotoviteľ si môže uplatniť opciu aj čiastkovo na zariadenia v rámci jednotlivých podlaží ako celku. V prípadne spoločných položiek výkazu výmer spoločných pre všetky 3 podlažia sa tieto položky rozdelia pomerovo pre každé podlažie.
8. Zmluvné strany sa dohodli, že objednávateľ zaplatí zhotoviteľovi za vecné plnenie – časť Diela - SO01j - Rekonštrukcia objektu II. Psychiatrickej kliniky - Vzduchotechnika - klimatizácia – opcia, nasledovne:
   * platba 60% z ceny Diela na základe súpisu vykonaných prác a dodaných materiálov podľa výkazu výmer, ktorý tvorí neoddeliteľnú prílohu tejto zmluvy na základe súpisu vykonaných prác a dodaných materiálov podľa výkazu výmer,
   * platba 40% po podpise protokolárneho odovzdania a prevzatia časti diela   SO01j - Rekonštrukcia objektu II. Psychiatrickej kliniky - Vzduchotechnika - klimatizácia – opcia verejnému objednávateľovi.

**Článok V.**

**Čas plnenia a prevzatie Diela**

1. **Zhotoviteľ sa zaväzuje vykonať Dielo podľa tejto zmluvy podľa harmonogramu prác v zmysle prílohy č.5 tejto zmluvy.**  Zhotoviteľ môže vykonať Dielo aj pred uplynutím lehoty podľa predchádzajúcej vety. Dielo sa považuje za odovzdané dňom podpisu protokolu o odovzdaní a prevzatí prác.
2. Zhotoviteľ je povinný dodržiavať harmonogram postupu prác, ktorý si zmluvné strany dohodnú na úvodnom stretnutí, a ktorý bude vychádzať z projektu organizácie výstavby.
3. **Úvodné stretnutie zmluvných strán k predmetu plnenia zmluvy sa zrealizuje v dohodnutom termíne v sídle objednávateľa a to najneskôr do 7 dní odo dňa nadobudnutia účinnosti tejto zmluvy. Dodávateľ je povinný sa na stretnutí zúčastniť.**
4. Zmluvné strany sa dohodli, že objednávateľ odovzdá miesto plnenia, resp. stavenisko zhotoviteľovi do 14 dní odo dňa nadobudnutia právoplatnosti stavebného povolenia, pričom vydanie právoplatného stavebného povolenia sa predpokladá na apríl –máj 2024. Deň odovzdania a prevzatia staveniska bude dňom začatia zhotovovania diela.
5. Na účely finančného plnenia zhotoviteľ preukáže objednávateľovi 3 čiastkové uskutočnenia stavby zahŕňajúce položky rozpočtu v hodnote minimálne 30%, 50% a 70% z hodnoty diela (ďalej len „čiastkové uskutočnenia Diela“). Termín preukázania každého čiastkového uskutočnenia Diela oznámi zhotoviteľ objednávateľovi najneskôr 5 pracovných dní vopred a objednávateľ alebo jeho zástupca je povinný dostaviť sa na preukázanie uskutočnenia časti diela v termíne oznámenom zhotoviteľom podľa tohto bodu, zhotovenú časť diela skontrolovať. V prípade, že sa na preukázanie uskutočnenia časti diela objednávateľ alebo ním poverený zástupca nedostaví, znáša náklady, ktoré tým zhotoviteľovi vznikli. O čiastkovom uskutočnení diela zmluvné strany spíšu a vzájomne potvrdia súpis vykonaných prác a dodaných materiálov podľa výkazu výmer (odpočet výkazu výmer). Zhotoviteľ je povinný zabezpečiť plynulé pokračovania plnenia činností podľa časového harmonogramu, tak aby sa nedostal do omeškania s plnením Diela. Čiastkové uskutočnenie diela bude zmluvnými stranami potvrdené zápisom do stavebného denníka prostredníctvom osôb oprávnených robiť zápis. Potvrdenie čiastkového uskutočnenia diela neznamená prevzatie príslušnej časti diela.
6. V prípade, ak zhotoviteľ počas vykonávania Diela zistí prekážku, ktorá mu bude brániť v riadnom a včasnom vykonaní Diela v dohodnutej lehote, je povinný o tejto skutočnosti bezodkladne informovať objednávateľa. Zmluvné strany sú povinné poskytnúť si vzájomnú súčinnosť potrebnú na odstránenie prekážky brániacej v riadnom a včasnom vykonávaní Diela. V prípade, ak zhotoviteľ nezavinil vznik prekážky brániacej riadnemu a včasnému vykonávaniu Diela a zároveň včas a písomne na prekážku upozornil Objednávateľa, zhotoviteľ nie je v omeškaní so splnením svojej zmluvnej povinnosti odovzdať objednávateľovi Dielo a počas doby existencie tejto prekážky neplynie zhotoviteľovi lehota na splnenie zmluvnej povinnosti odovzdať objednávateľovi Dielo. Nový termín dodania si zmluvné strany dohodnú písomne, uzatvorením dodatku k tejto zmluve.
7. Termíny na jednotlivé plnenia predmetu tejto zmluvy sa predlžujú o počet dní, v ktorých bol objednávateľ v omeškaní s poskytnutím súčinnosti nevyhnutnej pre realizáciu Diela podľa tejto zmluvy, a/alebo počas ktorých zhotoviteľ nemohol realizovať práce na Diele z dôvodu zásahu vyššej moci a iných okolností vylučujúcich zodpovednosť, z dôvodu mimoriadnej situácie a/alebo vyhláseného núdzového stavu, ak tieto zhotoviteľ bezodkladne písomne oznámi objednávateľovi.
8. Zhotoviteľ je povinný informovať objednávateľa o čiastkovom dokončení a o finálnom dokončení Diela a vyzvať ho na prevzatie Diela najmenej 3 dni vopred. Pred samotným protokolárnym prevzatím Diela je Objednávateľ oprávnený Dielo skontrolovať. Objednávateľ sa zaväzuje, že časti diela schopné užívania a finálne Dielo vyhotovené podľa tejto zmluvy v dohodnutej kvalite po ich riadnom dokončení zo strany zhotoviteľa a bez vád prevezme a po finálnom odovzdaní a prevzatí Diela zaplatí dohodnutú odplatu tejto zmluvy. O prevzatí častí diela schopných samostatného užívania a prevzatí finálneho Diela objednávateľom zmluvné strany spíšu protokol o odovzdaní a prevzatí Diela, ktorý podpíšu oprávnení zástupcovia oboch zmluvných strán vrátane stavbyvedúceho a osoby vykonávajúcej stavebný dozor.
9. Pri postupnom uskutočňovaní a odovzdávaní častí diela je Zhotoviteľ povinný dodržiavať časový harmonogram realizácie prác tak aby bolo možné postupné sťahovanie pacientov a personálu bola zabezpečená plynulosť výstavby a celková plánovaná dĺžka výstavby. Na tento účel je zhotoviteľ povinný realizovať čiastkové odovzdanie diela v ucelených častiach pre čiastkovú kolaudáciu jednotlivých častiach diela.
10. Zhotoviteľ je povinný dodržiavať pri vykonávaní Diela pokyny objednávateľa a strpieť kontrolu vykonávania Diela zo strany objednávateľa. Stavbyvedúci bude pracovať v súčinnosti so stavebným dozorom a odborným autorským dozorom objednávateľa a umožní im v plnej miere vykonávať dozorovanie uskutočňovania stavby. V prípade, ak sú pokyny objednávateľa v rozpore s všeobecne záväznými právnymi predpismi, touto zmluvou, alebo jej prílohami, alebo by dodržanie pokynov objednávateľa bránilo ďalšej realizácii Diela, zhotoviteľ nie je takýmito pokynmi objednávateľa viazaný. V prípade nevhodných pokynov objednávateľa, ktoré nie sú v rozpore so všeobecne záväznými právnymi predpismi, touto zmluvou, alebo jej prílohami, ani nebránia ďalšej realizácii Diela, avšak ich dodržanie bude viesť k zníženej kvalite Diela, zhotoviteľ je povinný na nevhodnosť pokynov objednávateľa upozorniť. Ak objednávateľ napriek upozorneniu trvá na takýchto pokynoch, zhotoviteľ nezodpovedá za vady, ktoré vznikli v dôsledku dodržania takýchto nevhodných pokynov.
11. V prípade, ak bude Dielo vykazovať zjavné vady a/alebo nedorobky, ktoré bránia bežnému užívaniu Diela a/alebo jeho obvyklému využitiu resp. robia Dielo vadné, objednávateľ nie je povinný Dielo prevziať. Zhotoviteľ sa zaväzuje písomne určiť záväzné termíny na odstránenie vád a/alebo nedorobkov, ktoré predloží na odsúhlasenie objednávateľovi.

Článok VI.

Subdodávatelia a zápis v registri partnerov verejného sektora

1. Zhotoviteľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom subdodávateľov.
2. Zhotoviteľ v plnom rozsahu zodpovedá za výber svojich subdodávateľov.
3. Pokiaľ zhotoviteľ použije na plnenie svojich záväzkov podľa tejto zmluvy subdodávateľa, zodpovedá tak, akoby záväzok z tejto zmluvy plnil sám.
4. Zhotoviteľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje. V prípade zmeny subdodávateľa zhotoviteľ zodpovedá zato, že nový subdodávateľ spĺňa všetky podmienky v zmysle ustanovení § 41 ZoVO v takom rozsahu, ako ich spĺňal pôvodný subdodávateľ.
5. Zhotoviteľ je povinný písomne vopred predložiť objednávateľovi na odsúhlasenie každého subdodávateľa a to minimálne 5 (päť) pracovných dní vopred.
6. Ak sa na Zhotoviteľa a/alebo jeho subdodávateľa vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, Zhotoviteľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je Zhotoviteľ povinný okamžite ukončiť plnenie tejto zmluvy prostredníctvom takéhoto subdodávateľa.

**Článok VII.**

**Odplata a platobné podmienky**

1. Odplata za celý predmet plnenia zmluvy je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov.
2. Predmet plnenia tejto zmluvy bude financovaný zo zdrojov z Plánu obnovy, pričom podmienkou čerpania je dosiahnutie predpísaných parametrov úspor predmetnej stavby.
3. Odplata je medzi zmluvnými stranami dohodnutá ako konečná, vrátane všetkých služieb spojených s predmetom plnenia,
4. V kalkulácii ceny Diela sú zahrnuté všetky náklady súvisiace s riadnym vykonaním a odovzdaním Diela, jeho realizáciou a zabezpečením podkladov pre uvedenie Diela do prevádzky, ako napr. náklady na odvoz a likvidáciu odpadu vzniknutého počas realizácie Diela, administratívne, spracovanie dielenskej alebo výrobnej dokumentácie, ak to bude potrebné, náklady na spotrebu elektrickej energie a vody, kompletačná činnosť, skúšky, atesty, merania a kontroly kvality prác a dodávok materiálov, cestovné náklady a pod., ale aj poskytnutie súčinnosti objednávateľovi.

|  |  |  |
| --- | --- | --- |
| **CENA za celý predmet plnenia zmluvy v eur bez DPH bez opcie** | **DPH 20%** | **CENA za celý predmet plnenia v eur s DPH bez opcie** |
|  |  |  |

|  |  |  |
| --- | --- | --- |
| **CENA za celý predmet plnenia zmluvy v eur bez DPH s opciou** | **DPH 20%** | **CENA za celý predmet plnenia v eur s DPH s opciou** |
|  |  |  |

1. Presná špecifikácia odplaty- položkovitý rozpočet v rozsahu plnenia predmetu tejto zmluvy s krycím listom, tvorí prílohu č. 2 tejto zmluvy a je pre vymedzenie predmetu záväzný.
2. Objednávateľ zaplatí zhotoviteľovi cenu za vykonanie diela v 4 častiach na základe zhotoviteľom vystavených čiastkových faktúr nasledovne:

**1. platba** vo výške 30% z ceny Diela na základe súpisu vykonaných prác a dodaných materiálov podľa výkazu výmer ktorý tvorí neoddeliteľnú prílohu tejto zmluvy, v hodnote 30% z hodnoty diela podľa článku V. tejto zmluvy,

**2. platba** vo výške 20% z ceny Diela na základe súpisu vykonaných prác a dodaných materiálov podľa výkazu výmer, ktorý tvorí neoddeliteľnú prílohu tejto zmluvy, v hodnote 50% z hodnoty diela podľa článku V. tejto zmluvy,

**3. platba** vo výške 20% z ceny Diela na základe súpisu vykonaných prác a dodaných materiálov podľa výkazu výmer, ktorý tvorí neoddeliteľnú prílohu tejto zmluvy, v hodnote 70% z hodnoty diela podľa článku V. tejto zmluvy,

**4. platba** vo výške 30% z ceny Diela po podpise protokolárneho odovzdania a prevzatia Diela podľa článku V. tejto zmluvy.

1. Objednávateľ je oprávnený uplatniť si zádržné právo vo výške 10% z každej faktúry vystavenej zhotoviteľom (ďalej len „zádržné“).
2. Objednávateľ uvoľní zhotoviteľovi zádržné nasledovne:

**1/2 z uplatneného zádržného** bude uvoľnená do 15 dní od doručenia právoplatného kolaudačného rozhodnutia na stavbu ako celok, pričom musia byť súčasne odstránené všetky známe vady a nedorobky Diela;

**1/2 z uplatneného zádržného** práva bude uvoľnená do 15 dní po uplynutí záručnej doby na Dielo na základe výzvy zhotoviteľa alebo do 15 dní od doručenia bezpodmienečnej a neodvolateľnej bankovej záruky zhotoviteľom vystavenej prvotriednou bankou v rovnakej výške ako je výška dlhodobého zádržného a platnou a účinnou od okamihu jej predloženia až do skončenia celej záručnej doby podľa tejto zmluvy (ďalej len „banková záruka“). Banková záruka podľa predchádzajúcej vety musí obsahovať vyhlásenie banky ako vystaviteľa, že bude plniť aj v prípade, ak by na majetok zhotoviteľa bol vyhlásený konkurz alebo bola povolená reštrukturalizácia alebo by zhotoviteľ zanikol bez právneho nástupcu. Porušenie povinnosti zhotoviteľa garantovať bankovú záruku počas celej záručnej doby sa považuje za porušenie zmluvných povinností zhotoviteľa.

1. Objednávateľ je oprávnený použiť zadržané platby ako zábezpeku na pokrytie nákladov na odstránenie prípadných faktických a právnych vád a nedorobkov Diela, ktoré Zhotoviteľ neodstránil v primeranej lehote, na pokrytie nákladov, ktoré objednávateľovi vzniknú v súvislosti s porušením povinnosti zhotoviteľa vyplývajúcej z tejto zmluvy. Objednávateľ je oprávnený použiť zábezpeku na uspokojenie nároku, celkom alebo z časti, na zaplatenie zmluvných pokút a/alebo úrokov z omeškania podľa článku X. tejto zmluvy.
2. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom musí dodržiavať poradie položiek a označenie, ktoré je v súlade s oceneným popisom prác podľa tejto zmluvy.
3. Zhotoviteľ je oprávnený požadovať len také zmeny dohodnutej zmluvnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*. Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.
4. Preddavky objednávateľ neposkytuje.

**Článok VIII.**

**Fakturačné podmienky**

* 1. Zmluvné strany sa dohodli, že zhotoviteľ objednávateľovi vystaví a zašle faktúru elektronicky (ďalej len „elektronická faktúra“). Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
  2. Objednávateľ sa zaväzuje uhradiť zhotoviteľovi vystavenú faktúru **v lehote splatnosti** **do 60 dní od jej vystavenia.**
  3. Faktúra musí mať predpísané náležitosti podľa § 71 zák. č. 222/2004 Z. z. o dani z pridanej hodnoty v znení neskorších predpisov a priložené doklady umožňujúce posúdiť oprávnenosť fakturácie.
  4. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
  5. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
  6. Objednávateľ uhradí dohodnutú cenu zhotoviteľovi na základe elektronicky vystavenej faktúry zhotoviteľom, zaslanej z e-mailovej adresy: .............................. a doručenej objednávateľovi na emailovú adresu: [ekonomicke@nspbb.sk](mailto:ekonomicke@nspbb.sk). Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
  7. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
  8. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
  9. Zmluvné strany sa dohodli, že zhotoviteľ doručí elektronicky vystavenú faktúru objednávateľovi spolu s prílohami najneskôr do 4 dní odo dňa vzniku rozhodnej udalosti podľa bodu 7.7 tejto zmluvy, najneskôr však do piateho pracovného dňa v mesiaci, nasledujúceho po mesiaci, v ktorom nastala rozhodná udalosť.
  10. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu, a to:
  + označenie “faktúra” a jej číslo,
  + identifikačné údaje objednávateľa a zhotoviteľa (IČO, DIČ, IČ DPH, sídlo),
  + označenie banky a číslo účtu, na ktorý sa má platiť, v súlade so zmluvou,
  + číslo tejto zmluvy,
  + deň vystavenia a odoslania faktúry a lehotu jej splatnosti, fakturačné obdobie,
  + fakturovaná suma,
  + výška zádržného 10 %
  + náležitosti pre účely dane z pridanej hodnoty,
  + súpis vykonaných prác a dodávok potvrdený zástupcami objednávateľa a zhotoviteľa vrátane stavbyvedúceho a osoby vykonávajúcej stavebný dozor,
  + pečiatka a podpis.
  1. Súčasťou faktúry musia byť okrem samotnej faktúry aj nasledovné dokumenty (podpísané oprávnenými zástupcami Objednávateľa a Zhotoviteľa vrátane stavbyvedúceho a osoby vykonávajúcej stavebný dozor):
  + krycí list,
  + súpis skutočne vykonaných prác a skutočne zabudovaného materiálu pri čiastkových faktúrach a záverečnej faktúre
  + protokol o odovzdaní a prevzatí diela pri záverečnej faktúre.

Všetky sumy na účtovných dokladoch musia byť uvádzané s presnosťou na 2 desatinné miesta.

* 1. V prípade, že sa na dodaný predmet zmluvy vzťahuje prenos daňovej povinnosti podľa § 69 ods. 12 písm. j zákona č. 222/2004 Z. z. o dani z pridanej hodnoty v znení neskorších predpisov, berie zhotoviteľ na vedomie, že objednávateľ ako platiteľ dane, ktorý je príjemcom plnenia od iného platiteľa, je povinný odviesť daň vzťahujúcu sa na dodanie stavebných prác, ktoré patria do sekcie F štatistickej klasifikácie produktov podľa činností (CPA) a vystaví faktúru v súlade s touto podmienkou, pričom na faktúre uvedie „Prenos daňovej povinnosti podľa § 69 ods. 12 písm. j) zákona o DPH“.
  2. Platba bude realizovaná bezhotovostným platobným prevodom. Cena sa považuje za uhradenú dňom pripísania finančných prostriedkov na účet zhotoviteľa.
  3. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a objednávateľ na túto skutočnosť upozorní zhotoviteľa, ten je povinný zaslať objednávateľovi opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok IX.**

**Postúpenie a započítanie pohľadávok**

* 1. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi objednávateľom a Ministerstvom zdravotníctva SR dňa 16.03.2022 sa zmluvné strany zaväzujú k plneniu nasledujúcich povinností:
     1. Akékoľvek pohľadávky z tohto zmluvného vzťahu, ktoré bude evidovať zhotoviteľ voči objednávateľovi, nie je možné postúpiť na tretiu osobu bez predchádzajúceho písomného súhlasu objednávateľa v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ oprávnený uplatniť si voči zhotoviteľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto zmluvy vylučuje možnosť podmieniť postúpenie pohľadávky súhlasom objednávateľa ako dlžníka.
     2. Zhotoviteľ neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak zhotoviteľ prijme vyhlásenie v rozpore s predchádzajúcou vetou, objednávateľ je oprávnený uplatniť si voči zhotoviteľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
  2. Zhotoviteľ berie na vedomie, že jednostranné započítanie pohľadávok nie je možné. Započítanie pohľadávok štátu je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.

**Článok X.**

**Záruka za kvalitu diela a zodpovednosť za vady**

1. Zhotoviteľ zodpovedá objednávateľovi za to, že predmet plnenia bude vykonaný podľa podmienok dohodnutých v tejto zmluve, v zmysle platných a účinných všeobecne záväzných právnych predpisov a príslušných technických noriem vzťahujúcich sa na Dielo v čase jeho vykonania a s odbornou starostlivosťou.
2. Zhotoviteľ poskytne objednávateľovi záruku na dielo ako celok v zmysle § 12 ods. 1 písm. b) zákona o verejných prácach
3. Zhotoviteľ zodpovedá za vady, ktoré má Dielo pri jeho odovzdaní objednávateľovi. Pre potreby tejto zmluvy a výkladu jej ustanovení sa vadou rozumie odchýlka v kvalite, kvantite a parametroch Diela, ktoré sú určené dokumentáciou podľa tejto zmluvy a všeobecne záväznými technickými normami a predpismi, alebo má právne vady, prípadne je zaťažené právami tretích osôb. Zhotoviteľ nezodpovedá za vady, ktoré boli spôsobené po prechode nebezpečenstva škody na Diele na objednávateľa vonkajšími udalosťami a nespôsobil ich Zhotoviteľ alebo osoby, z ktorých pomocou Zhotoviteľ plnil svoj záväzok.
4. Zhotoviteľ sa zaväzuje odo dňa protokolárneho odovzdania Diela poskytnúť Objednávateľovi súčinnosť vo forme vyjadrenia a/alebo vysvetlenia k podkladom, ktoré tvoria Dielo, ak je to nevyhnutne potrebné k jeho ďalšiemu využitiu.
5. Zmluvné strany sa dohodli, že v prípade, že sa na Diele vyskytne vada, ktorú zistí objednávateľ až po odovzdaní a prevzatí Diela, objednávateľ je povinný túto skutočnosť oznámiť Zhotoviteľovi do 14 dní po tom, ako sa o nej dozvie (ďalej len „**reklamácia**”). Objednávateľ má v prípade včas uplatnenej reklamácie právo požadovať od zhotoviteľa bezplatné odstránenie vady a zhotoviteľ je povinný vadu bezplatne odstrániť v čo najkratšom termíne s prihliadnutím na povahu vady. Zhotoviteľ je povinný začať s odstraňovaním vady na základe včas uplatnenej reklamácie najneskôr do 3 pracovných dní odo dňa uplatnenia písomnej reklamácie objednávateľa. Termín odstránenia uznaných vád sa dohodne písomnou formou.
6. V prípade ak sa vyskytne vada, za ktorej vznik zhotoviteľ popiera zodpovednosť, avšak ktorej odstránenie neznesie odklad, zhotoviteľ je povinný predložiť objednávateľovi cenovú kalkuláciu na odstránenie takejto vady a následne na základe požiadavky objednávateľa odstrániť aj takéto vady, pričom primerane postupuje podľa predchádzajúceho odseku tejto zmluvy. Za odstránenie vady, za ktorú zhotoviteľ nie je zodpovedný, má zhotoviteľ nárok na odplatu predstavujúcu bežnú cenu odstránenia takejto vady v danom mieste a čase odstránenia vady.
7. Ak sa ukáže, že reklamovaná vada Diela je neodstrániteľná, zaväzuje sa zhotoviteľ dodať náhradnú časť Diela alebo objednávateľovi poskytnúť primeranú zľavu z odplaty za vykonanie Diela. Právo voľby medzi zľavou z ceny Diela a náhradou patrí objednávateľovi. Prípadnou zľavou nie je dotknuté právo objednávateľa na záruku V prípade, že je reklamovaná vada Diela neodstrániteľná, a v jej dôsledku sa Dielo stane neupotrebiteľným, je Objednávateľ oprávnený od zmluvy odstúpiť.
8. Zhotoviteľ je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s popisom odstránenej vady.

**Článok XI.**

**Sankcie**

1. V prípade, ak zhotoviteľ nesplní svoju zmluvnú povinnosť vykonať Dielo podľa tejto zmluvy a odovzdať Dielo v lehote podľa tejto zmluvy, je objednávateľ oprávnený požadovať od zhotoviteľa zaplatenie zmluvnej pokuty vo výške 0,05 % z celkovej ceny predmetu plnenia s DPH za každý, aj začatý deň omeškania v prípade, že zhotoviteľ nedodrží zmluvne dohodnutú lehotu na vykonanie Diela, najmenej však vo výške 200,- eur, pričom uvedená sankcia sa vzťahuje aj na omeškanie sa s prácami v zmysle jednotlivých míľnikov časového harmonogramu, ktorý bude dojednaný. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia.
2. V prípade ak zhotoviteľ poruší povinnosti, ktoré mu vyplývajú z výkonu autorského dozoru, najmä ak na výzvu objednávateľa neposkytne potrebné vysvetlenia alebo ich poskytne oneskorene, nezúčastní sa na odovzdaní staveniska a prevzatí stavby a/alebo na kontrolných dňoch stavby, alebo mimoriadnych šetreniach, neposkytne nevyhnutnú súčinnosť, objednávateľ je oprávnený uplatniť si zmluvnú pokutu vo výške 200,- eur za každé jednotlivé porušenie alebo nedodržanie týchto povinností. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého plnenia.
3. V prípade omeškania objednávateľa s úhradou faktúry vystavenej podľa tejto zmluvy je zhotoviteľ oprávnený požadovať od objednávateľa zaplatenie úrokov z omeškania vo výške podľa ustanovení § 369 ods.2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z.z., ktorým sa vykonávajú niektoré ustanovenia Obchodného zákonníka.
4. V prípade omeškania zhotoviteľa s odstránením vád podľa tejto zmluvy je objednávateľ oprávnený požadovať od zhotoviteľa zmluvnú pokutu vo výške 0,05% z  ceny predmetu plnenia s DPH za každý, aj začatý deň omeškania v prípade, že zhotoviteľ neodstráni vady Diela. Nárok na náhradu škody objednávateľa tým nie je dotknutý.

**Článok XII.**

**Prechod rizika a prechod vlastníckeho práva**

1. Zhotoviteľ znáša nebezpečenstvo škody na Diele až do termínu prevzatia vykonaného Diela zo strany objednávateľa. Odo dňa prevzatia vykonaného Diela alebo jeho ucelenej časti je objednávateľ oprávnený Dielo alebo jeho ucelenú časť držať a užívať a znáša nebezpečenstvo škody na Diele alebo nebezpečenstvo škody na ucelenej a odovzdanej časti Diela.
2. Vlastnícke právo k Dielu prechádza na objednávateľa dňom odovzdania kompletného Diela objednávateľovi podľa tejto zmluvy. Zodpovednosť zhotoviteľa za vady Diela podľa tejto zmluvy tým nie je dotknutá.

**Článok XIII.**

**Trvanie a skončenie zmluvy**

* 1. Táto zmluva sa uzatvára na dobu určitú, a to do uplynutia záručnej doby na Dielo. Ustanovenia zmluvy, z ktorých obsahu vyplýva, že majú ostať v platnosti aj po skončení tejto zmluvy, ostávajú v platnosti aj po uplynutí času, na ktorý bola zmluva dojednaná.
  2. Zmluvné strany sa dohodli, že od tejto zmluvy môže niektorá zo zmluvných strán odstúpiť iba v prípade, ak je to výslovne dohodnuté podľa tejto zmluvy alebo upravené v Obchodnom zákonníku alebo v ZoVO.
  3. Objednávateľ je oprávnený odstúpiť od tejto zmluvy v prípade, ak zhotoviteľ nesplní svoju zmluvnú povinnosť vykonať predmet plnenia riadne a včas, podľa tejto zmluvy a túto zmluvnú povinnosť nesplní ani v dodatočnej lehote 60 dní odo dňa doručenia písomnej výzvy objednávateľa na dodatočné splnenie zmluvnej povinnosti.
  4. Zhotoviteľ je oprávnený odstúpiť od tejto zmluvy v prípade, ak objednávateľ poruší svoju zmluvnú povinnosť poskytnúť zhotoviteľovi súčinnosť podľa tejto zmluvy a svoju zmluvnú povinnosť nesplní ani v dodatočnej lehote 30 dní odo dňa doručenia písomnej výzvy zhotoviteľa na dodatočné splnenie zmluvnej povinnosti.
  5. Zmluvné strany sa dohodli, že objednávateľ aj zhotoviteľ sú oprávnení odstúpiť od zmluvy v prípade, že druhá zmluvná strana poruší podstatným spôsobom povinnosť vyplývajúcu z tejto zmluvy, ak to oznámi písomne druhej zmluvnej strane bez zbytočného odkladu po tom, čo sa o tomto porušení dozvedela. Za porušenie zmluvy podstatným spôsobom, sa považuje porušenie, pri ktorom strana porušujúca zmluvu vedela v čase uzatvorenia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo okolností, za ktorých bola zmluva uzavretá, že druhá strana nebude mať záujem na plnení povinností pri takomto porušení zmluvy.
  6. Objednávateľ môže od tejto zmluvy odstúpiť aj v prípade, ak sa na zhotoviteľa a/alebo jeho subdodávateľa vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a zhotoviteľ poruší povinnosť zápisu v registri alebo bol vymazaný.
  7. Objednávateľ môže odstúpiť od zmluvy aj z dôvodov uvedených v § 19 ZoVO.
  8. Objednávateľ môže od tejto zmluvy odstúpiť pred dodaním Diela v prípade, ak mu nebudú pridelené finančné prostriedky na úhradu predmetu plnenia podľa tejto zmluvy zo strany zriaďovateľa.
  9. Právne účinky odstúpenia od tejto zmluvy, nastávajú dňom doručenia písomného oznámenia o odstúpení druhej zmluvnej strane. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
  10. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
  11. V prípade odstúpenia od zmluvy ktoroukoľvek zmluvnou stranou zanikajú všetky práva a povinnosti zmluvných strán a zmluvné strany sú povinné vrátiť si plnenia poskytnuté na základe tejto zmluvy. V prípade, ak nie je vrátenie plnení možné alebo účelné, najmä v prípade, ak zhotoviteľ ukončil realizáciu Diela alebo jeho časti, zmluvná strana, ktorá prijala takéto plnenie je povinná namiesto vrátenia plnenia poskytnúť druhej strane finančnú náhradu zodpovedajúcu hodnote poskytnutého plnenia. Odstúpením od zmluvy nie sú dotknuté práva a povinnosti zmluvných strán, ktoré majú podľa svojej povahy trvať aj po zániku tejto zmluvy odstúpením, najmä nároky na zmluvné pokuty, nárok na náhradu škody.

**Článok XIV.**

**Poistenie**

* 1. Zhotoviteľ sa zaväzuje poistiť Dielo na celú dobu výstavby obvyklým stavebno-montážnym poistením typu CAR (krytie všetkých rizík) zahŕňajúcim poistenie Diela ako majetku do výšky ceny Diela a poistenie zodpovednosti za škodu spôsobenú tretím osobám v súvislosti s realizáciou Diela a to odo dňa odovzdania staveniska. Zhotoviteľ predloží Objednávateľovi všetky podklady potvrdzujúce uzavretie poistnej zmluvy najneskôr do 3 dní odo dňa odovzdania staveniska. Pokiaľ v čase do podpisu preberacieho protokolu vznikne na diele škoda, ktorej nebezpečenstvo znáša Zhotoviteľ a táto nebude krytá poistným plnením z poistnej zmluvy, nemá to vplyv na povinnosť Zhotoviteľa nahradiť túto škodu Objednávateľovi.

**Článok XV.**

**Osobitné podmienky plnenia zmluvy**

* 1. Zhotoviteľ je povinný umožniť a strpieť výkon kontroly súvisiaci s predmetom plnenia tejto zmluvy ako aj s ostatnými ustanoveniami tejto zmluvy zo strany osôb oprávnených na výkon kontroly, kedykoľvek po uzavretí tejto zmluvy a počas platnosti a účinnosti zmluvy o poskytnutí prostriedkov mechanizmu z Plánu obnovy a odolnosti a poskytnúť všetku potrebnú súčinnosť.
  2. Oprávnenými osobami sú najmä:
     + Riadiaci orgán (poskytovateľ ) a ním poverené osoby;
     + Najvyšší kontrolný úrad SR;
     + príslušná správa finančnej kontroly;
     + certifikačný orgán a nimi poverené osoby;
     + orgán auditu, jeho spolupracujúce orgány a nimi poverené osoby;
     + splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a EÚ;
  3. Zhotoviteľ je povinný zaviazať rovnakou povinnosťou podľa bodu 1 tohto článku zmluvy všetkých svojich subdodávateľov, ktorí sa budú podieľať na plnení predmetu tejto zmluvy.
  4. Zhotoviteľ je povinný poskytnúť osobám oprávnených na výkon kontroly orgánov špecifikovaných v . tohto článku všetku potrebnú súčinnosť. V prípade, že v dôsledku kontroly vykonanej oprávneným orgánom, dôjde zavinením zhotoviteľa k uznaniu plnenia predmetu tejto zmluvy ako neoprávneného výdavku, ktorý preto nebude objednávateľovi uznaný ako oprávnený, je zhotoviteľ povinný nahradiť objednávateľovi v plnom rozsahu škodu, ktorá mu v dôsledku tejto skutočnosti vznikne.
  5. Zhotoviteľ je povinný rešpektovať právo osôb oprávnených na výkon kontroly vstupovať do objektov, ak to súvisí s predmetom tejto zmluvy a požadovať od zhotoviteľa predloženie originálnych dokladov a inú potrebnú dokumentáciu, alebo iné ďalšie doklady súvisiace s touto zmluvou.
  6. Zhotoviteľ je povinný prijať opatrenia na nápravu nedostatkov zistených kontrolou, overovaním na mieste v zmysle Správy z kontroly, v lehote stanovenej osobami oprávnenými na výkon kontroly, a zároveň zaslať objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.
  7. Zhotoviteľ sa zaväzuje poskytnúť objednávateľovi aj ďalšiu nevyhnutnú súčinnosť v súvislosti s plnením zmluvy o poskytnutí prostriedkov mechanizmu z plánu obnovy a odolnosti.
  8. Udržateľnosť projektu v zmysle zmluvy o poskytnutí prostriedkov mechanizmu z plánu obnovy a odolnosti bude v prípade potreby realizovaná zmluvnými stranami na základe samostatne uzatvorenej zmluvy.

**Článok XVI.**

**Platnosť a účinnosť zmluvy**

* 1. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

**Článok XVII.**

**Mlčanlivosť**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.

**Článok XVIII.**

# DORUČOVANIE PÍSOMNOSTÍ A KOMUNIKÁCIA

* 1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „**písomnosť**“), musia byť urobené v písomnej forme. Písomnosť sa považuje za doručenú za nasledovných podmienok:
  2. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou,
  3. v prípade doručovania prostredníctvom Slovenskej pošty, a.s. doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti tejto zmluvnej strany a podpisom takej osoby na doručenke, alebo odmietnutím prevzatia písomnosti takou osobou,
  4. v prípade doručovania elektronickou poštou prijatím potvrdenia druhej zmluvnej strany o doručení písomnosti.
  5. Zmluvné strany sa dohodli, že písomnosť doručovaná prostredníctvom Slovenskej pošty, a.s. sa doručuje na adresu druhého účastníka uvedenú záhlaví tejto zmluvy a/alebo na inú adresu, ktorú písomne oznámi tento účastník a za doručenú bude považovaná aj v prípade, ak písomnosť zaslaná na uvedenú adresu (resp. na inú oznámenú adresu) bude vrátená ako nedoručená (bez ohľadu na to, či bola nedoručená z dôvodu jej neprevzatia v odbernej lehote, z dôvodu neznámeho adresáta alebo akéhokoľvek iného dôvodu) a to na siedmy (7.) deň od odoslania zásielky na doručenie.
  6. Zmluvné strany sa dohodli, že v ich mene budú pri vykonávaní Diela vzájomne komunikovať osoby, ktoré sú označené v článku II. tejto zmluvy. V prípade zmeny osôb zodpovedných za komunikáciu je zmluvná strana, u ktorej nastala takáto zmena, povinná túto skutočnosť bez zbytočného odkladu oznámiť druhej zmluvnej strane. Oznámenie o zmene osoby zodpovednej za komunikáciu na strane jednej zo zmluvných strán nadobúda voči druhej strane účinky dňom jeho doručenia, pričom od tohto dňa vzniká druhej zmluvnej strane povinnosť komunikovať s osobou označenou v oznámení o zmene osoby zodpovednej za komunikáciu.

**Článok IX.**

**Záverečné ustanovenia**

* 1. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami Obchodného zákonníka, ZoVO a inými všeobecne záväznými právnymi predpismi platnými na území Slovenskej republiky.
  2. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
  3. Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.
  4. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
  5. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
  6. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v tejto zmluve výslovne upravené, majú prednosť požiadavky vyplývajúce zo súťažných podkladov objednávateľa v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
  7. Táto zmluva je vyhotovená v troch rovnopisoch, z ktorých každý má platnosť originálu. objednávateľ obdrží dve vyhotovenia a zhotoviteľ obdrží jedno vyhotovenie.
  8. Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou predmetu plnenia, sú mu známe technické, kvalitatívne a iné podmienky potrebné k realizácii predemtu plnenia a disponuje takými kapacitami a odbornými znalosťami, ktoré sú na kvalitné plnenie predmetu zmluvy potrebné.
  9. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
  10. Neoddeliteľnou súčasťou tejto zmluvy sú:

Príloha č. 1 – *Zoznam subdodávateľov*

Príloha č. 2 – *Cenová ponuka*

Príloha č. 3 – *Podrobný technický opis predmetu zákazky*

Príloha č. 4 – *Projektová dokumentácia- nepredkladá sa*

Príloha č. 5 *– Časový harmonogram*

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................  **Ing. Miriam Lapuníková, MBA**  riaditeľka  Fakultná nemocnica s poliklinikou F. D. Roosevelta Banská Bystrica | ................................................... |